Silff B42. 
Cyfarwyddiadau MU2-1 – Dillad benywaidd a gwrywaidd
Mae côd lliw i gefndir y cardiau hyn.  Glas i’r rhai gwrywaidd, pinc i’r rhai benywaidd a gwyn i’r rhai lluosog.  Mi ddylai’r myfyrwyr wybod yr enwau hyn yn barod, ond mae’r Saesneg ar y cefn os oes angen.

Nod:
Dysgu treiglo’r ansoddair ar ôl enw unigol benywaidd (ee. blows goch).  Does dim atebion ynglŷn â threiglo ar y cefn.

Adnoddau:  
Cardiau 2 ochr

Cyfarwyddiadau:
Os ydych chi eisiau, mi fedrwch chi ysgrifennu ansoddeiriau ar y bwrdd gwyn yn barod at y gweithgaredd, neu mi fedrwch chi ofyn i’r myfyrwyr fod yn greadigol.  Dyma rai enghreifftiau:

	bach		mawr 	coch		glas		del		du
	ffasiynol	newydd	melyn	tynn		llac

(rhaid ystyried os ydych chi eisiau defnyddio gwyn a gwyrdd ai peidio, gan fod y llafariad yn newid:  blows wen, blows werdd)

Mae’r dysgwyr yn gweithio mewn parau yn disgrifio’r eitemau, naill ai drwy ddisgrifio’r eitemau fel y maen nhw, neu drwy ddefnyddio ansoddeiriau a ddewiswyd gan y tiwtor.

Gwaith ymestynnol
Gall y dysgwyr greu brawddegau, megis ‘Mae hi’n gwisgo blows wen a sgidiau piws heddiw.’  Mae’n bosib amrywio’r amseroedd a hefyd creu cwestiynau.

